*Татарстан Республикасы*

*Кайбыч муниципаль районы*

*Олы Кайбыч авыл җирлеге Советының һәм башкарма комитетының 2024 нче елда эшләнгән эшенә отчеты һәм алда торган бурычлар.*

**Хәерле көн, хөрмәтле Альберт Ильгизарович,**

**хөрмәтле авылдашлар, җитәкчеләр,**

**чакырылган кунаклар!**

Бүген без Сезнең белән узган 2024 нче елга хисап тоту һәм агымдагы елга максат һәм бурычлар кую өчен җыелдык.

Мин үземнең чыгышымда җирлегебез яшәешендә туган мөһим мәсьәләләргә һәм аның социаль икътисади хәленә тукталырмын.

**АВЫЛ ҖИРЛЕГЕ БЮДЖЕТЫ**

Олы Кайбыч авыл жирлеге Советы һәм башкарма комитеты ел саен уз бюджетын кабул итә.

Бюджетның керем өлеше физик затларның керем салымыннан, жир салымыннан, затларның мал - мөлкәтенә салына торган, налоглардан, дотация һәм субвенциядән тора.

2024 нче елда керем өлешенең планы 27 млн. 474 мең сум булса, үтәлеш 26 млн 412 мең сумны тәшкил итте. Чыгым өлешенең планы 59 млн. 636 мең сум булса, ел ахырына үтәлеш 30 млн 794 мең сумны тәшкил итте.

Налоглар почта аша, салым түләүченең шәхси кабинетына килгәнен барыгыз да белә инде. Былтыр шулай ук налог квитанцияләрен авыл җирлегендә дә чыгартып бирдек, түләргә булыштык.

Һәр даим шалтыратып, кисәтеп торсак та, бугенгесе көндә дә әле налогларын түләмәүчеләр бар. Моңа җитди карарга кирәк, 1 нче декабергә кадәр налоглар түләнеп бетәргә тиеш иде инде. Налоглар түләнмәгән очракта, пенсионерларга, ветераннарга, күп балалы гаиләләргә субсидияләр күчерү туктатыла.

Төрле сәбәпләр белән түли алмаучылар недоимка исемлегенә кереп утырдылар. Безнең алда недоимканы җыеп бетерү бурычы тора. Квитанөияләрне безнең авыл җирлегеннән килеп алырга мөмкин.

2025 нче елга планны слайтта күрә аласыз.

|  |
| --- |
| 2025 елга план Жир налогы – 1 млн. 222 меңШәхси милек налогы – 975 мең 300Физик затларның керем салымы – 2 млн 326 мең 900Мөлкәт арендалау – 264 мең Бердәм авыл хуҗалыгы салымы – 9 мең 900Барлыгы 4 млн 798 мең 100 сум.  |

**АВЫЛ ҖИРЛЕГЕНДӘ ШӘХСИ ХУҖАЛЫКЛАРНЫ ТЕРКӘҮ ҺӘМ ЯШӘҮЧЕЛӘРНЕҢ ШӨГЫЛЕ**

Белгәнегезчә безнең авыл җирлегенә 4 авыл: Олы Кайбыч, Иске Чәчкаб, Афанасьевка һәм Симәки авыллары керә. 4 авылга 945 хуҗалык, шуларның 170 ябык.

2024 елга 518 нче федераль закон нигезендэ күчемсез милек объектларының хокук ияләрен ачыклау буенча эш тәмамланды. 155 җир участогы һәм 167 торак йортлар рәсмиләштереп бетерелде.

Бу җирдә шуны да искә тошереп үтәсем килә. Күп кенә очракта яңа йортлар салгач, кешеләр иске йортларын сүтеп ташлыйлар, ләкин учеттан төшерергә оныталар. Моны да исегездә тотсагыз иде.

Олы Кайбыч авыл җирлгендә 945 хуҗалыкта барлыгы 2 мең 289 кеше исәпләнә.

Шуларның эшкә яраклы халык саны 1077 кеше алар арасыннан 13 кеше авыл хуҗалыгында, бюджет өлкәсендә эшләүчеләр 301 кеше, төрле оешмаларда эшләүчеләр һәм кече эшмәкәрлек белән шөгелләнүчеләр 599 кеше, үзмәшгүллек 114 кеше, кырыйга китеп эшләүчеләр 38 кеше һәм эшсез 12 кеше санала.

Авыл җирлегендә эшлим дигән кешегә эш җитәрлек. Эш вакансияләре авылыбыз группаларына һәрдаим куелып тора. Районыбызда һөнәрләр ярминкәләре оештырыла. Үз эшен ачу буенча төрле программалар эшли. Кыскасы, бары тик теләк, тырышлык һәм киләчәккә омтылыш кына кирәк.

**АВЫЛ ҖИРЛЕГЕНДӘ ШӘХСИ ХУҖАЛЫКЛАР ҺӘМ**

**ШӘХСИ ХУҖАЛЫКЛАРДА ТЕРЛЕКНЕҢ**

**БАШ САНЫ**

Бугенге көндә авыл җирлегендә 246 баш мөгезле эре терлек, шул исәптән сыерлар 55 баш. Алдагы еллар белән чагыштырганда терлекләрнең баш саны бик күпкә кимү күзәтелә. Белгәнегезчә бу безнең җирлектә килеп чыккан Бруцеллез чире аркасында дип уйлыйбыз.

Карантин Аллага шокер декабрь ахырында ябылды. Терлекләр саны артыр дип ометләнеп каласы килә.

Шәхси хуҗалыкта терлек асрау гаилә бюджетына өстәмә керем дә әле ул.

Малчылыкны тергезү, арттыру өчен төрле Дәүләт программалары, ташламалы кредитлар бар. Савым сыерларына азык алу өчен, ветеринария хезмәте өчен субсидияләр ел да бирелеп торыла, бушка савым аппаратлары бирелә.

 Субсидия алу өчен 1 нче гыйнварга дорес итеп терлек санын яздырырга кирәк. Шуннан соң без электрон хуҗалык китабына терлек санын 20 гыйнварга кадәр кертергә тиеш. Әгәр сез бу вакытка кадәр терлек саныгызны хәбәр итмәгәнсез икән, тиешле субсидиядән төшеп каласыз. Шулай ук, налоглар түләнмәгән, ветеринар прививкага, кан алуга документлар булмаган очракта да субсидия бирелми.

2024 елда Республикадан 1 баш сыерга 2000 сум,

2 баш сыерга – 3000 сум,

3 һәм аннан да кубрәк баш сыерга 4000 сум,

ветеринар хезмәт күрсәткән өчен 300 сум исәбеннән 50 баш сыерга 187 мең сум;

52 баш кәҗәгә 500 сум исәбеннән 26 мең сум;

3 яшьтән арткан 1 баш атка 5000 сум исәбеннән 13 баш атка 65 мең сум субсидия бирелде.

Һәр елдагыча исегезгә тошереп үтәбез дәүләт програмасының тагын берсе - мини-ферма яки терлекләргә сарай төзүчеләргә күрсәтелүче ярдәм эшләп килә.

8 баш сыерга исәпләнгән сарай төзергә – 600 мең, 5 баш сыерга исәпләнгән сарай төзергә – 300 мең күләмендә субсидия бирелә.

Шәхси хуҗалыклардан сөт җыюның халыкка өстәмә акча кертүен без яхшы аңлыйбыз һәм моның өчен шартлар тудырырга тырышабыз. Безнең авыл җирлегендә халыктан сөт җыю белән “Нурмол” һәм “Кайбыч сөте” җаваплыгы чикләнгән җәмгыятьләр шөгельләнәләр. Сөтнең бәясе 29 сум.

Авылда кош-корт асрау да югары бәяләнә. Кош- корт алган өчен шулай ук субсидия каралган (1 баш чебигә – 100 сум, казга – 200 сум, үрдәккә – 120 см).

2024 елда 500 баш чебигә - 50 мең сум, 100 баш казга - 20 мең су күләмендә субсидия бирелде.

Авылда халык үз хуҗалыгында мал – туар асрап, җитештергән продукциянең үзеннән артканын сатып әзме – күпме файда эшләп көн күрә. 2024 нче елда шәхси хуҗалыклардан сатылучы продукция күләменең исәбен алып, һәр айга анализ ясалды:

Олы Кайбыч авыл җирлеге буенча 12 айга сөт, ит, бәрәңге Һәм башка товарлар сатудан, халыкка техника белән хезмәт күрсәтүдән кергән уртача керем 32 миллион 869 мең 701 сум тәшкил итте.

Бу бер хуҗалыкка уртача керем 34 мең сум туры килә.

Көз көне ярминкәләр башлану белән районда һәм Казанда оештырыла торган бу ярминкәләрдә без дә актив катнашабыз, шәһәр халкы авылдан килгән ит һәм сөт продукциясен, яшелчәне яратып алалар.

**СУ БЕЛӘН ТӘЭМИН ИТЕЛЕШ**

Безнең җирлекне 10 башня һәм 2 каптаж су белән тәимин итә. Су үткәргечләр Республика программасы нигезендә яңартылып торалар.

2024 нче елда Республика программасы буенча Олы Кайбыч авылында 20 млн 400 мең сумлык су белән тәимен итү системасы реконструкцияләнде. Бу эшләр Үзәк урамынын бер өлешендә, Советлар, Таллы, Кичү, Н. Ханзафарова, Яшьләр урамнарында башкарылды.

Реконструкция эшләре 2025 елда да дәвам итәчәк. Набережная, Садовая Үзәк урамының бер өлешендә су торбалары алыштырылачак.

**ЮЛЛАР**

Төзек юллар – авыл көзгесе, дибез. Районыбызның кайсы авылына барсак та, беренче чиратта йортларның һәм юлларның төзеклегенә игътибар итәбез.

Район үзәгендә генә түгел, авыл биләмәләре җирлегендәге юллар ел әйләнәсенә төзекләндерелеп тора, өслекләренә вак таш һәм башка материаллар түшәлә. Кыскасы, эшнең бер минутка да туктап торганы юк.

Юллар төзекләндерүдә бигрәк тә соңгы елларда республикада һәм районыбызда актив тормышка ашырылган программа - проектлар ярдәмгә килә.

Республика программасы буенча Олы Кайбыч урамнарында 7 миллион 271 мең 220 сумга асфальт юлларда капиталь ремонт эшләнде.

2025 нче елга Олы Кайбыч авылында 10 млн. 600 мең сумга асфальт юлларны ремонтлау планга кертелде.

**ЭЛЕКТРДАН КУЛЛАНУ**

Республикада социаль проект-авыл урамнарын яктырткыч лампалар белән тәэмин итү программасы ел саен эшләп килә.

Багана башындагы янган утларга тотылган электр энергиясе өчен авыл жирлеге бюджетыннан түләнә. Отчет елында безнең җирлектә авыл урамнарны яктырту өчен 77 мең 99 киловат электр энергиясе сарыф ителгән, моның өчен 713 мең 296 сум акча күчерелде. Таймерлар тору хисабына, утлар кич 17 сәгатьтә кабына, төнге 12 дә сүнә. Иртән 6 нчы яртыда кабынып сәгать 7 дә сүнә.

Таймерларны сәгать режимында, көннең кыскару һәм озынаю халәтенә карап күчереп торабыз.

Республика программасы буенча урамнарда 85 мең 800 сумга 6 яктырткыч һәм 90 мең сумга 500 м СИП чыбыгы алмаштырылды.

Үзәк урамның бер өлешендә 6 миллион 830 мең 546 сумга баганалар утыртып яктырткыч лампалар алмаштырылды. Бу сумманың 6 миллион 247 мең 165 муниципаль юл фондыннан 583 мең 381 сумы авыл җирлеге бюджетыннан түләнде. Салдырылган лампачкалар Олы Кайбыч, Иске Чәчкаб, Афанасҗевка авылларына куелды.

2025 нче елда 143 мең сумга 10 данә яктырткычлар алмаштыру планлаштырылды.

 **ГАЗЛАШТЫРУ**

Авыл җирлегендә 98,9 % газлаштырылган. Газ буенча эзеклекләр килеп туганы юк. Күреп торганыгызча, авылда яңа йортлар төзелеп газлаштыру эшләре дәвам итә.

**ЭЛЕМТӘ**

Олы Кайбыч авыл җирлегендә 945 йортның 249 да телефон, 285 йортка интернет челтәре һәм 280 йортка кабельле телевидение тоташтырылган.

Район газетасына язылу шома гына бармый, һәр йорт та бу газетага языла дип әйтеп булмый. Олы Кайбыч авыл җирлеге буенча 2025 елның беренче яртыеллыгына 452 кеше район газетасына язылган.

**ТӨЗЕКЛӘНДЕРҮ ҺӘМ ҮЗАРА САЛЫМ**

Авылда ел әйләнәсе эшләнгән эшләр байтак. Авыл кешесенең тормыш - көнкүрешен яхшыртуга юнәлдерелгән эшләребез үзара салым чаралары аша, республикабыз, районыбыз ярдәме белән башкарылып килә.

Авыл җирлегендә узара салым буенча ел да халык җыеннары үткәрелә.

Ләкин шуны әйтеп үтергә кирәк, Татарстан Хөкүмәте карары белән, район үзәкләре һәм зур поселыклар, экономия ниятеннән, 2024 нче ел өчен үзара салым акчасын җыюдан туктатылып торылды. Әмма бу карар Олы Кайбыч авыл җирлегенә кергән башка авылларга кагылмады.

**Иске Чәчкаб авылы:**

Списоктагы 300 кешедән 500 сум күләмендә, барлыгы 150 мең сум акчаны тулысынча җыеп бетереп, авыл җирлегенең махсус счетына керткәч безгә Республикадан җыелган сумманы 4 тапкыр арттырып, ягни 600 мең сум күләмендә субсидия бирелде, барлыгы 750 мең сум.

Бу акча нәрсәгә тотылды:

1. **Урамнарны яктырту челтәрләрен, трансформатор һәм алар янындагы мәйданчыкларны, бүлү пунктларын һәм электр элемтәләрен тәэмин итү һәм электр энергиясен урнаштыру өчен билгеләнгән башка мәйданчыкларны ремонтлау.**

Бу эшләргә 10 мең сум тотылды. Урам утларын ремонтлау өчен шәхси эшмәкәр “Камалиев” тан материаллар сатып алынды. Үзәк һәм Крайняя урамнарында таймерлар һәм автоматлар алмаштырылды.

1. **Су белән тәэмин итү чыганакларыннан су алу, аны чистарту, су белән тәэмин итү һәм су агызу системаларын, су башняларын, скважиналарны һәм башка инженерлык корылмаларын проектлау, төзү һәм ремонтлау.**

Бу эшләргә 660 мең сум тотылды. Шуның 400 меңе 2024 елда түләнде, 260 меңе 2025 елга бурыч булып калды. Советлар урамында суүткәргеч челтәре ремонтланды. Бу эшләрне шәхси эшмәкәр “Зиннуров” башкарды.

1. **Торак пункт чикләрендә гомуми файдаланудагы җирле әһәмияттәге автомобиль юлларын төзү, ремонтлау, карап тоту.**

120 меңгә Беренче май һәм Клуб урамнарында ремонт эшләре башкарылды. Урамнарга щебень җәелде. Бу эшләрне шәхси эшмәкәр “Шарафиев” башкарды.

20 мең кар чистарткан өчен Кайбыч торак-коммуналь хуҗалыгына түләнде.

1. **Традицион күмү урыннарын ремонтлау, киртәләр урнаштыру, төзекләндерү.**

100 мең зиратларны чистаркан өчен шәхси эшмәкәр “Хикматуллин” га түләнде.

1. **Каты коммуналь калдыкларны туплау мәйданчыкларын төзү, каты коммуналь калдыкларны җыю өчен контейнерлар сатып алу, рөхсәтсез чүплекләрне бетерү.**

Иске Чәчкаб авылы башында “Алмагач чокыры”н, түгелгән чүп-чардан, шәхси эшмәкәр “Хикматуллин” чистартты. Бу эшләргә 100 мең сум түләнде.

**Деревня Афанасьевка и село Семекеево**

Также у нас сходы по самообложению прожли в деревне Афанасьевка и в селе Семекеево.

Всего 114 избирателей, собрано средств 57 тысяч рублей из бюджета Республики выделено 228 тысячи рублей и общая сумма 285 тысяч 500 рублей.

**Расход средств самооблажения для деревни Афанасьевка и села Семекеево:**

1. **Ремонт уличных сетей наружного освещения, трансформаторных и иных подстанций и площадок под них, распределительных пунктов и иного предназначенного для обеспечения электрических связей и осуществления передачи электрической энергии оборудования.**

В д. Афанасьевка и с. Семекеево на ремонт уличного освещения израсходовано 8 тысяч рублей. Поставщик ИП “Камалиев”

В д. Афанасьевка заменены таймеры и автомат. В селе Семекеево заменен светильник.

1. **Проектирование, строительство и ремонт систем водоснабжения и водоотведения, водонапорных башен, скважин и других инженерных сооружений, обеспечивающих забор воды из источников водоснабжения, ее очистку, транспортировку и подачу воды жителям.**

В д. Афанасьевка и с. Семекеево на ремонт водопроводных сетей израсходовано 157 тысяч 500 рублей. Подрядчик МУП “Кайбицкое ЖКХ”.

В деревне Афанасьевка ремонтные работы проводились по ул. Ключевая. В селе Семекеево в начале улицы Центральная.

1. **Устройство, ремонт, содержание автомобильных дорог общего пользования местного значения в границах населенного пункта.**

В д. Афанасьевка отремотирована дорога по ул. Ключевая на сумму 79 тысяч 500 рублей. Подрядчик ИП “Шарафиев”.

 На очистку снега в д. Афанасьевка и с. Семекеево в МУП “Кайбицкое ЖКХ” перечислены средства в сумме 40 000 тысяч рублей.

Инде аңлап торганыгызча, үзара салым акчасын җыю быел да башкарылачак. Алдан әйтеп үттем инде Татарстан Хөкүмәте карары белән 2025 ел өчен дә район үзәгендә узара салым акчасын җыю башкарылмаячак.

Олы Кайбыч авыл җирлегенә кергән башка авылларда үзара салым акчасын җыю буенча этаплап халык җыеннары үткәрелде.

Мин сезне 2025 елда үзара салым акчасына планлаштырган эшләр белән таныштырып үтәм.

Исемлеккә кертелгән өч авыл буенча 412 кешедән 500 сум күләмендә 206 мең сум акча җыелырга тиеш, шуңа өстәп республикадан биреләчәк 824 мең сум күләмендә субсидия. Барлыгы 1 миллион 30 мең сум булачак.

**2025 нче елга планнар**

* урамнарны яктырту челтәрләрен, трансформатор һәм алар янындагы мәйданчыкларны һәм электр энергиясен урнаштыру өчен билгеләнгән башка мәйданчыкларны ремонтлау;
* су белән тәэмин итү чыганакларыннан су алу, аны чистарту, су белән тәэмин итү һәм су агызу системаларын, су башняларын төзү һәм ремонтлау;
* торак пункт чикләрендә гомуми файдаланудагы җирле әһәмияттәге автомобиль юлларын төзү, ремонтлау, карап тоту;
* традицион күмү урыннарын ремонтлау, киртәләр урнаштыру, төзекләндерү;
* каты коммуналь калдыкларны туплау мәйданчыкларын төзү, җыю өчен контейнерлар сатып алу, рөхсәтсез чүплекләрне бетерү.

Сорау һәм тәкъдимнәрне чыгыш тәмамланганнан соң бирүегезне сорыйм.

2024 елда авыл җирлеген чистартуга һәрвакыттагыча игътибар бирелде. Карлар әреп бетү белән кыш буе җыелган чүп-чардан урамнарны, юл буйларын, чистарту эшләрен башкарыр өчен өмәләр үткәрелде. Һәр хуҗалык үз йорт-кура, ишек алды, капка төпләрен чистартты. Төрле организация хезмәткәрләре юл буйларын, урамнарны, социаль объект тирәләрен чүптән чистартып, чүп үләннәрен чабып тордылар. Шулай ук язын - көзен зиратларда өмәләр оештырылды. Чүпләр төялеп түгелде.

Киләсе өмәләрдә дә катнаша алып үзебез яшәгән авылыбызны, тирә юнебезне тәртиптә тотсак иде.

**АВЫЛ ҖИРЛЕГЕНДӘ ДЕМОГРАФИК ХӘЛНЕҢ ТОРЫШЫ**

Авыл җирлегендә соңгы елларда халык санының кимүе күзәтелә. 2024 нче елда 13 бала дөньяга килде, 34 кешенең үлеме теркәлде.

Үлүчеләрнең күбесе өлкән яшьтә булсалар да, арада аянычлы үлемнәр белән китүчеләрдә бар. Контракт нигезендә махсус хәрби операциягә киткән бер егетебез хәләк булды.

2024 елда Олы Кайбыч авыл җирлегендә 6 яшь пар яңа гаилә корды, 3 пар аерылышты.

2024 нче ел Кайбыч районында Гаилә һәм гаилә кыйммәтләрен саклау елы дип игълан ителгән иде. Бу елны, районыбызның һәрбер гаиләсе, һәрбер туган бала игътибар үзәгендә булды. Районыбыз ЗАГС бүлегендә теркәлгән парларга, район башлыгы Альберт Ильгизарович исеменнән, истәлекле бүләкләр, яңа туган балалы гаиләгә бәби кирәк- яраклары комплектлары бирелде.

**МӘГАРИФ**

Мәктәп - авыл җирлегендәге иң зур коллективтан торган учреждение. Олы Кайбыч урта гомуми белем бирү мәктәбендә – 361 бала, Иске Чәчкаб төп гомумбелем бирү мәктәбендә – 34 бала белем ала.

Район үзәгендәге “Миләшкәй” балалар бакчасына – 1 яшь ярымнан 7 яшькә кадәрге 115 бала, Иске Чәчкаб балалар бакчасына - 9 бала йөри.

Балалар сәнгать мәктәбендә 87 укучы фортепиано, баян, классларында, “Экология, мәдәният, мәгариф” мәктәптән тыш эшләр үзәгендә 680 бала шөгыльләнә ( 103 бала Олы Кайбыч авыл җирлегеннән).

**КИБЕТЛӘРНЕҢ ЭШЧӘНЛЕГЕ**

Олы Кайбыч авыл җирлегендә 37 сәүдә предприятиясе халыкка хезмәт күрсәтә.

Заманча бизәлгән кафелар, яңа технологияләр белән җиһазландырылган пекарнялар, матурлык салоннары, эшләп киләләр.

Барлык авылларыбызда да кибетләр халык өчен кирәк булган товарлар белән тәэмин ителгән. Азык – төлек һәм конкүреш товарлары авыл халкының мәнфәгатьләрен өйрәнеп кайтартыла.

**МӘДӘНИ ЧАРАЛАР**

Мәдәният йортлары, китапхәнәләр, сәнгать мәктәбе, музейлар авыл җирлегендәге матур гына эшләп киләләр.

Район күләмендә үткәрелгән бәйрәм чараларында, парадларда актив катнашырга тырышабыз.

Бәйрәмнәр уңаеннан матур гына чаралар үткәрелеп тора. Җәен - кышын уза торган төрле мәдәни чараларны урамда, ял паркында бергәләп үткәрү – күптәнге күркәм традициягә эйләнде.

Яңа ел, Ватанны саклаучылар көне, Халыкара хатын-кызлар көне, Нәүрүз, Җиңү көне, Сабантуй, Кичке уен, Татарстан Республикасы көне, Өлкәннәр көне, Әниләр көне кебек бәйрәмнәребез гадәттәгечә матур, кызыклы итеп уздырылды.

Яңалык кертеп Иске Чәчкаб авылында Кичке уенны урамнарга бүлеп уздырдылар. Бәйрәм төрле уеннар, җыр – бию белән уралып барды.

Үз халкыбызның, туган төбәгебезнең тарихын өйрәнү, милли гореф – гадәтләрне, мәдәниятне искә төшерү һәм саклап калу максатыннан “Без тарихта эзлебез”дип исемләнгән шәҗәрә фестивале узды.

Районыбыз туган көне уңаеннан «Минем чәчәк аткан Төбәгем Кайбычым» дип аталган бәйрәм кичәсе уздырылды.

Һәр елны март аенда уза торган «Созвездие-Йолдызлык» ачык эстрада сәнгате фестивалендә яшь талантларыбыз катнашып призлы урыннар яулыйлар.

Районыбыз горурлыгы «Авыл Дэнс» халык хореография коллективы фестиваленең зона турында 1 урын алып, Казанның Пирамида сәхнәсендә чыгыш ясап җиңүче булды.

 “Әкият” Үрнәк балалар курчак театры үзенең чыгышлары белән балаларны сөендерә.

Яшьләребез “Безнең заман” эшләүче яшьләрнең ачык республика телевизион иҗат фестивалендә 3 урын яуладылар.

“Кайбыч кызлары” ансабле “Балкыш” республика үзешчән башкаручы – веераннар фестиваленең гала – концертында чыгыш ясады.

Сентябрь аенда "Татарстанның мәдәни башкаласы" республика конкурсы кысаларында Казанның "Сәйдәш" мәдәни үзәгендә Кайбыч районы мәдәният көне узды. Анда Олы Кайбыч авыл җирлеге дә катнашты.

**СӘЛАМӘТЛЕКНЕ САКЛАУ**

Олы Кайбычта район үзәк сырхауханәсе урнашкан, Иске Чәчкаб, Симәки авылларында фельдшер - акушерлык пунктлары халыкка хезмәт күрсәтә. (Медецина хезмәткәренең чыгышын соңрак тыңлап китәрбез).

**ЯШЬЛӘР БЕЛӘН ЭШ, СПОРТ**

Җирлегебездә спорт белән шөгыльләнү өчен барлык уңайлыклар да, тиешле шартлар да тудырылган: бассейны белән бергә спорт-сәламәтләндерү комплексы, Имәнлек паркында зур һәм матур спорт площадкасы, велотрасса, чаңгы базасы, яктыртылган чаңгы трассасы, Кайбыч боз шугалагы эшләп килә. Ял итү өчен берсеннән – берсе матур паркларыбыз барлыкка килә. Болар барысы да халыкның буш вакытын файдалы итеп үткәрү урыны булып торалар.

Район күләмендә үткәрелгән спорт чараларында актив катнашырга тырышабыз. Спорт чаралары уздыру яшь буынга һәм мәктәп балаларына сәламәт һәм нык булып үсәргә этәргеч ясый.

Шулай ук массакүләм “Милләт кроссы” һәм “Россия чаңгы юллары” спорт чаралары да актив уза.

**КОРАЛЛЫ КӨЧЛӘР САФЫНА ЧАКЫРЫЛЫШ ҺӘМ ӨЛЕШЧӘ МОБИЛИЗАЦИЯ**

Белгәнегезчә безнең Кораллы Көчләр Украинада һәм Донбасста махсус хәрби операция үткәрәләр. Безнен җирлектән дә 11 егетебез шушы махсус операциядә катнашалар. **Кызганычка каршы мобилизация башланганнан бирле Олы Кайбыч авылыннан 3 егетебез һәлак булды. Геройларыбызны бер минутлык тынлык белән искә алып кисәк иде.**

Сентябрь аенда безнең геройлар белән Луганск һәм Донецк Республикаларында махсус хәрби операция зонасында очраштык. Егетләргә гуманитар ярдәм күрсәтү йөзеннән кирәк яраклар туплап алып бардык. Шәхси посылкалар, автомобильләргә запас частьләр, техник элемтә чаралары, квадрокоптерлар тапшырдык.

Егетләр һәр посылкага, үз куллары белән ясалган һәр шәмгә, маскировка челтәренә, мичкә, кайгыртучан куллар белән киселгән токмач һәм тәм-томнарга барлык халыкка рәхмәт белдерделәр.

Гуманитар ярдәм оештыру өчен районда яшәүчеләрнең күбесе һәм читтә торган авылдашлар әйберләтә һәм акча җыюда актив катнаштылар.

Бу эш районыбызның “Ак калфак” оешмасы җитәкчесе Сагиева Җәмилә Гәрәфетдин кызы, Иске Чәчкаб авылы ветераннар Советы председателе Хәйретдинова Гөлнара Хәлимҗан кызы җитәкчелегендә башкарылды. Олы Кайбыч җирлеге буенча 226 100 сум акча җыелды. Ярдәм иткән барлык кешегә чиксез рәхмәтемне белдерәм.

Район үзәгендә махсус хәрби операциядә катнашучылар хөрмәтенә төзеләчәк Һәйкәл өчен җирлек буенча 314 450 сум акча җыелды.

Мобилизацияләнгән егетәрнең гаиләләренә хәлебездән килгәнчә ярдәм итәргә торыштык. Шәһәрдә яшәүче гаиләләр белән дә тыгыз элемтәдә торабыз.

Махсус хәрби операциядә катнашучыларның әниләре һәм тормыш иптәшләре белән очрашу булды, бүләкләр тапшырылды.

Мәдәният йортында махсус хәрби операциядә катнашучылар һәм аларның гаиләләренә ярдәм итү йөзеннән хәйрия концертлары узды.

Яңа ел алдыннан район башлыгы Альберт Илгизәр улы исеменнән балаларга яңа ел пакетлары бүләк ителде.

Егетләребезнең барсының да исән-сау туган якка әйләнеп кайтуларын, гаиләләренә түземлек һәм сабырлык телибез.

Бүгенге көндә безнең җирлектән 3 егетебез армия сафларында хезмәт итә. Егетләребез исән-сау авылга әйләнеп кайтуын көтеп калабыз.

**СОЦИАЛЬ ХЕЗМӘТ КҮРСӘТҮ**

Безнең авыл җирлегендә - 3 сугыш ветераннарының тол калган тормыш иптәшләре, 4 тыл хөзмәткәрләре, 1 блокадалы Ленинград михнәтләрен күргән, 94 сугыш чоры балалары гомер кичерә.

Кызганычка каршы быел бердән – бер Бөек Ватан сугышы ветераны Загидуллин Зиннат бабабыз да вафат булды.

Ярдәмгә мохтаҗ ялгыз әби-бабайларга билгеләнгән социаль хезмәткәрләр үз хезмәтләренә җаваплы карый.

Республика һәм районыбыз җитәкчелеге тарафыннан өлкән буын вәкилләренә ел дәвамында зур игътибар бирелә. 90 һәм аннан өлкән яшьтәге юбилярларны, тыл хезмәтчәннәрен котлау матур традиция булып бара.

Бәйрәмнәр саен сугыш ветераннарының тол калган хатыннарына, тыл хезмәтчәннәре дә бүләкләр тапшырыла.

Авылларда балигъ булмаган балалы эчүче, исәптә торучы, аналар һәм гаиләләр юк дип әйтергә була.

Районыбызда һәр балага зур игътибар бирелә.

Елдагыча инвалидлар ункөнлеге, физик мөкинлекләре чикле булан балалар һәм аларның әниләре өчен җылы очрашу оештырылды.

Яңа ел алдыннан Кыш бабай белән Кар кызы район башлыгы исеменнән балалар бакчасына йөрмәүче балаларга бүләкләр өләштеләр. Бер бала да ихтибарсыз калмады!

 Шулай ук барлык юбилярлар да Район башлыгы исеменнән котлап барылды.

**ХОКУК ТӘРТИБЕН САКЛАУ**

Авыл җирлеге җитәкчелеге эшенең тагын бер юнәлеше-үз территорияңдә хокук тәртибе үтәлешен тәэмин итү, яшьләрне хокукый яктан тәрбияләү, закон бозуларны профилактикалау. Безнең авыл жирлегендә полициянең участок уполномоченные булып Гибадуллин Булат Ильшат улы эшли.

Участок уполномоченные белән авыл жирлеге җитәкчелеге тыгыз бәйләнештә тора һәм килеп туган проблемаларны бергә хәл итергә тырыша.

**ЯНГЫН КУРКЫНЫЧСЫЗЛЫГЫ КАГЫЙДӘЛӘРЕ ҮТӘЛЕШЕНЕҢ ТОРЫШЫ**

2024 елда Олы Кайбыч авыл җирлегендә аллага шокер янгын очрагы күзәтелмәде.

Җирлектә янгын куркынычсызлыгы буенча даими эш алып барыла, аңлату эшләре үткәрелә.

Янгын сүндерү хезмәткәрләре белән берлектә күп кенә йортларда йөреп, куелган сигнализаторларны тикшердек. Янгынга каршы режим үтәү буенча инструктажлар үткәрелде, электр җылыту приборларыннан файдалану кагыйдәләре буенча белешмәләр тапшырылды.

Хөрмәтле авылдашлар! Карак берне ала, ә янгын барысын да. Янгын куркынычсызлыгы кагыйдәләрен үтәсәгез иде.

Кечкенә балаларга күз колак булыгыз, шырпы белән уйнамасыннар. Көнкүреш электр приборларын һәм газ җиһазларын кулланганда игътибарлы булуны, кирәк булганда электр һәм газ приборларын тәртипкә китерүне, зарарланган электр үткәргечләрен вакытында ремонтлауны, төтен чыгару һәм вентиляция каналларын тикшерүне сорыйм.

Шулай ук үзегезнең булган милкегезне, йорт - җирләрегезне мөмкин булганча зуррак суммага иминиятләштереп куеп, уттан кулланганда бик тә сак булсагыз иде.

**ПРЕДПРИЯТИЕ ҺӘМ УЧРЕЖДЕНИЕ ҖИТӘКЧЕЛӘРЕ БЕЛӘН ҮЗАРА ЭШЧӘНЛЕК ИГАНӘЧЕЛЕК**

Олы Кайбыч авыл җирлегендә 53 шәхси эшмәкәр 4 крестьян фермер хуҗалыклары теркәлгән. Алар җирлектә үткәрелүче чараларда иганәчелек ярдәме күрсәтеп һәрдаим булышып торалар.

Елдагы традицияне дәвам итеп Өлкәннәр көне декадасы кысаларында район башлыгы Альберт Ильгизарович мөрәҗәгате белән шәхси эшмәкәрләр һәм крестьян фермер хуҗалары башлыгы Зиннуров Фәрит һәм Муклуков Павел Николаевич ярдәмендә Олы Кайбыч авылында яшәүче һәр пенсионерга он һәм шикәр комы таратылды.

Иске Чәчкаб авылы пенсионерларына крестьян фермер хуҗалыгы башлыгы Хәсәнов Айрат Абделхак улы шулай ук он белән шикәр комы таратты.

Афанасьевка һәм Симәки авылларында яшәүче пенсионерларга “Август – Кайбицы” җаваплыгы чикләнгән җәмгыять азык- төлек пакетлары тапшырды.

Олы Кайбыч авылы мәчетендә районыбыз башлыгы Альберт Илгизәр улы гаиләсе исеменнән ифтар мәҗлесе уздырды.

Иске Чәчкаб авылы мәчете янында Хасанов Айдар Абдулхак улы, Хуҗин Рушан Галимулла улы, Хисамов Ильяс Дәүләтша улы, Фахрутдинов Рифат Гарифулла улы гаиләләре корбан ашы уздырдылар.

 Игелекле гамәлләре өчен аларга авыл халкы исеменнән һәм үземнең исемемнән бик зур рәхмәтемне белдерәм.

**ДИНИ ТӘРБИЯ**

 Олы Кайбыч һәм Иске Чәчкаб авылларында мәчетләребез эшләп килә. Мәчетләрдә көндәлек намазлар укыла, азан әйтелә. Вәгазь кичәләре оештырылып тора. Аллага шокер. Авыл халкының дини белем алырга теләге зур, өлкән яшьтәгеләр белән бергә яшьләр һәм балалар да дин гыйлемен алырга омтыла. Мәчетләребездә белем алу өчен бөтен мөмкинлекләр дә тудырылган. Җәйге Һәм кышкы ялларда балалар өчен укулар үтте. Җәйге укулар тәмамланганнан соң дин сабагы алучы балалар өчен Сабантуе мәйданында бәйрәм үткәрелде.

**АВЫЛ ҖИРЛЕГЕНЕҢ ЭШЧӘНЛЕГЕ**

Олы Кайбыч авыл җирлеге үзенең эшендә Уставка һәм “Россия Федерациясендә җирле үзидарәне оештыруның гомуми принциплары турында”гы 131 номерлы Федераль Законга таянып эшли. Авыл җирлеге 10 округка бүленгән, һәр округта 5 елга депутатлар сайланган.

Отчет чорында 7 гражданнар җыены һәм 11 авыл җирлеге Советы утырышлары узды. Депутатлар составыннан торган 5 комиссия оешып эшли. Гражданнарны кабул итү көне булып сишәмбе, жомга көннәре санала. Һәр гариза теркәлә, телдән мөрәҗәгатьләр язылып бара. 2024 нче елда барлыгы 127 граждан кабул итүдә булган. Һәрберсен уңай якка хәл итәргә тырышабыз.

Авыл җирлеге Советы һәм башкарма комитеты кабул иткән һәр карар, булган яңалыклар авыл җирлегенең махсус сайтына куелып барыла.

2024 елның 15-17 мартында Россия Президенты, 8 сентябрьдә Татарстан Республикасы Дәүләт Советы депутатлары сайлаулары уңай нәтиҗә белән узды.

Сайлау компаниясе вакытында эшләгән сайлау комиссиясе членнарына, һәр йортка кереп, аңлату эше алып барган агитаторларга һәм зур оешканлык, матур сайлау нәтиҗәләре күрсәткән, бердәмлек өчен тавыш биргән халкыма зур рәхмәтемне белдерәм.

Быел Татарстан Республикасы рәисен һәм муниципаль берәмлекнең вәкиллекле органнары депутатларын сайлауларында да, барлык халык актив катнашыр дип өметләнәм.

Хөрмәтле авылдашлар! Чыгышымны йомгаклап шуны әйтәсем килә. Авыл җирлегенең эше катлаулы. Ул халык белән эшләүче  оешма булып тора. Авыл җирлегендә кимчелекләр, проблемалар күп. Булган кимчелекләрне бергә-бергә бетереп, бер-беребез белән аңлашып, бердәмләшеп эшлик.

Шушы уңайдан район башлыгы, Альберт Илгизәровичка, депутатларыбызга, авыл тормышында үз өлешен кертеп, янып яшәгән авылдашларга, ярдәмегез һәм хезмәтегез өчен зур рәхмәт сүзләрен җиткерәм. Бик зур рәхмәт Сезгә!

Игътибарыгыз өчен рәхмәт! Алдагы көннәрдә исәнлектә-саулыкта, тынычлыкта яшәргә язсын.

Сораулар булса, мин аларны тыңларга, фикер алышырга һәм алга таба эшне башкарырга әзер.